section_heading: Životopis
paragraph_text: Na Pedagoškoj akademiji osnovao je studij razredne nastave i predškolskog odgoja, na Fakultetu industrijske pedagogije organizirao studij domske pedagogije te inicirao organizaciju studija domske pedagogije na Filozofskom fakultetu u Ljubljani. Istodobno uz sav taj rad, bio je zamjenik ravnatelja na Pedagoškoj akademiji. Doktorat znanosti iz područja pedagogije stekao je 1975. godine, na Filozofskom fakultetu u Zagrebu, obranivši disertaciju pod naslovom Didaktički aspekt motivacije učenika. Za redovitog profesora Pedagoškog fakulteta u Rijeci izabran je 1982. godine. Posljednje je dvije godine svog života (1982. – 1984.) obavljao dužnost predstojnika Zavoda za pedagogiju.